Inicie sesión o rexístrese pa espublizar comentarios
#000002
Llueu de dos años de DesconFIGnamientu por fin pue celebrase’l Festival Internacional de la Gaita (FIG), que celebra’l so decimoquintu aniversariu. Dende esti xueves y hasta’l domingu la música garra protagonismu en Villaviciosa con dos cites principales: el realcuentru de DRD y la presencia n’Asturies de John McSherry.
#000003
Esti añu, dau l’ameyoramientu de la situación sanitaria, recuperáse’l FIG con mercáu, muncha actividá de cai y eventos más multitudinarios. Los conciertos, sicasí, nun van celebrase en carpa con gran escenariu y van caltenese nel Riera, con entrada llibre.
#000005
El primeru va tener llugar esta nueche a les 22 hores y va ser mui especial. Rubén Bada, Dolfu Fernández y Borja Baragaño tornen a xuntase pa recuperar el proyeutu de folk de cámara DRD llueu d’un llustru de parón.
#000006
El sábadu, mentes, a la mesma hora, va tener llugar la cita más importante de la edición. Trátase de la presencia de John McSherry, gaiteru y flautista irlandés fundador de Lúnasa y agora involucráu nel proyeutu The Olllam, ún de los grandes músicos de la escena folk internacional, qu’apuerta a Villaviciosa con un formatu tríu gracies al importante esfuerciu fechu pola organización de FIG pa facer realidá esta actuación.
#000007
Mercáu na plaza Caveda y Nava
#000009
EL FIG va principiar esta tarde a les 20 hores na Casa de los Hevia cola charra-alderique ‘La gaita n’Asturies: del Gaiteru de Lliberdón al Conservatoriu’, con Rodrigo Joglar como ponente, actividá pa la que ye necesario inscribise previu pagu de 3 euros. A les 22 hores va tener llugar el conciertu de baldre de DRD pa llueu siguir la folixa con un sesión d’improvisación folk nel Pub El Trasgu.
#000010
L’apertura del mercáu del FIG, que s’asitia na plaza Caveda y Nava, va tener llugar mañana a les 17 hores. El mesmu va acoyer l’actuación de La Banda... Latira! col so folk astur-bretón a les 19 hores.
#000011
Pelayo Fernández va poner el sábadu un taller de baldre d’afinación y puesta a puntu de gaita asturiana a les 10 hores nel Centru Cultural San Xuan de Capistrano, pa lo que ye necesario inscripción previa, y el FIG va xuntase cola Fiesta la Sidra de Villaviciosa al meudía n’El Güevu pa vivir un ambiente espectacular na villa. Pela tarde va ser el turnu de les bandes de gaites, con pasucais a les 17 hores y l’Alcuentru de Bandes de Gaites del FIG na plaza de la Casa de los Hevia a les 18 hores cola participación de los Veteranos de la Banda de Gaites Villaviciosa-El Gaitero, la Banda Gaites El Gumial, la Banda Gaites Xácara, la Banda Gaites Llariegu y la Banda de Gaites Villaviciosa-El Gaitero, pa finar el día col esperáu conciertu de McSherry de baldre nel Riera.
#000013
Bandines, canción asturiana y concursu de gaiteros
#000014
El domingu l’activida nel festival nun apara y a les 11.30 hores na Casa los Hevia va poner Daniel García de la Cuesta la charra ‘Gaites y dances n’Asturies dende’l sieglu XII’, pa lo que tamién ye necesario facer una inscripción previa de 3 euros. Al meudía La Garrapiella, Los Gascones y les bandines de la Banda de Gaites Villaviciosa-El Gaitero van animar los chigres de Villaviciosa.
#000015
La Fundación Almastur, que naz pa la "defensa, espardimientu, estudiu y divulgación de la cultura asturiana en toles sos manifestaciones", va presentase a nun tardar en sociedá. Carlos Rubiera, presidente del so Patronatu, esplicaba va unos meses a esta iniciativa.
#000018
Lo + visto de la selmana
#000019
A la Gueta los Sueños
#000020